# Az érintettek jogaival, jogorvoslati lehetőségével és az érintett halálát követő, a személyes adatok kezelésével összefüggő jogok érvényesítésével kapcsolatos részletes szabályok

Az **Óbudai Egyetem** (a továbbiakban: „**Egyetem**”) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 Rendeletében (a továbbiakban: „**Rendelet**” vagy „**GDPR**”), valamint az információs önrendelkezési jogról és az információszabadságról szóló 2011. évi CXII. törvényben foglaltaknak való megfelelés, az adatvédelem és adatbiztonság rendjének szabályozása végett a Rendelet 5. cikk (2) bekezdésében foglalt elszámoltathatóság elvére, valamint a Rendelet III. fejezetére tekintettel, az alábbiakban részletesen szabályozza az általa végzett személyesadat-kezelések érintettjeinek jogaival, jogorvoslati lehetőségével kapcsolatban felmerülő kérdéseket, ideértve az érintett halálát követő jogérvényesítést is.

A jelen dokumentum az Egyetem adatkezelési és adatvédelmi szabályzatának (a továbbiakban: „**Szabályzat**”) elválaszthatatlan mellékletét képezi.

# Érintettek jogai

* 1. **Tájékoztatáshoz való jog**
     1. Amennyiben a személyes adatot az Egyetem az érintettől gyűjti, úgy a személyes adatok megszerzésének időpontjában az érintett rendelkezésére bocsátja a következő információkat:

1. az Egyetem és képviselőjének kiléte és elérhetőségei;
2. az adatvédelmi tisztviselő elérhetőségei;
3. a személyes adatok tervezett kezelésének célja, az adatkezelés jogalapja, hozzájáruláson alapuló adatkezelés esetén a hozzájárulás visszavonásának lehetősége;
4. a jogos érdeken alapuló adatkezelés esetén, az adatkezelő vagy harmadik fél jogos érdekei;
5. a személyes adatok címzettjei, a címzettek kategóriái, ha van ilyen;
6. adott esetben annak ténye, hogy az adatkezelő harmadik országba vagy nemzetközi szervezet részére kívánja továbbítani a személyes adatokat.
   * 1. Az Egyetem a személyes adatok megszerzésének időpontjában, annak érdekében, hogy a tisztességes és átlátható adatkezelést biztosítsa, az érintettet a következő kiegészítő információkról tájékoztatja:
7. a személyes adatok tárolásának időtartamáról, vagy ha ez nem lehetséges, ezen időtartam meghatározásának szempontjairól;
8. az érintett azon jogáról, hogy kérelmezheti az Egyetemtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, az adatok hordozását, és tiltakozhat a személyes adatok kezelése ellen;
9. a hozzájáruláson alapuló adatkezelés esetén a hozzájárulás bármely időpontban történő visszavonásához való jogáról, amely nem érinti a visszavonás előtt a hozzájárulás alapján végrehajtott adatkezelés jogszerűségét;
10. a felügyeleti hatósághoz címzett panasz benyújtásának jogáról;
11. arról, hogy a személyes adat szolgáltatása jogszabályon vagy szerződéses kötelezettségen alapul, vagy szerződés kötésének előfeltétele-e, valamint, hogy az érintett köteles-e a személyes adatokat megadni, továbbá, hogy milyen lehetséges következményeikkel járhat az adatszolgáltatás elmaradása;
12. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel és az érintettre nézve milyen várható következményekkel bír.
    * 1. Ha az Egyetem a személyes adatokat nem az érintettől szerezte meg, az érintett rendelkezésére bocsátja a következő információkat:
13. az Egyetem és képviselőjének kiléte és elérhetőségei;
14. az adatvédelmi tisztviselő elérhetőségei;
15. a személyes adatok tervezett kezelésének célja, az adatkezelés jogalapja;
16. az érintett személyes adatok kategóriái;
17. a személyes adatok címzettjei, a címzettek kategóriái, ha van ilyen;
18. adott esetben annak ténye, hogy az adatkezelő harmadik országba vagy nemzetközi szervezet részére kívánja továbbítani a személyes adatokat.
    * 1. Az Egyetem annak érdekében, hogy a tisztességes és átlátható adatkezelést biztosítsa, az érintettet a következő kiegészítő információkról tájékoztatja:
19. a személyes adatok tárolásának időtartama, vagy ha ez nem lehetséges, ezen időtartam meghatározásának szempontjai;
20. a jogos érdeken alapuló adatkezelés esetén, az adatkezelő vagy harmadik fél jogos érdeke;
21. az érintett azon jogáról, hogy kérelmezheti az Egyetemtől a rá vonatkozó személyes adatokhoz való hozzáférést, azok helyesbítését, törlését, vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
22. a hozzájáruláson alapuló adatkezelés esetén a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
23. a felügyeleti hatósághoz címzett panasz benyújtásának jogáról;
24. a személyes adatok forrásáról;
25. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.
    * 1. Az Egyetem az 1.1.3. és 1.1.4. pontban írt tájékoztatásokat az alábbiak szerint adja meg:
26. személyes adatok kezelésének konkrét körülményeit tekintetbe véve, a személyes adatok megszerzésétől számított észszerű határidőn, de legkésőbb egy hónapon belül;
27. ha a személyes adatokat az érintettel való kapcsolattartás céljára használják, legalább az érintettel való első kapcsolatfelvétel alkalmával; vagy
28. ha várhatóan más címzettel is közlik az adatokat, legkésőbb a személyes adatok első alkalommal való közlésekor.
    * 1. Az 1.1.3. és 1.1.4. szerinti tájékoztatást nem kell megadni, amennyiben
29. az érintett már rendelkezik az információkkal;
30. a szóban forgó információk rendelkezésre bocsátása lehetetlennek bizonyul, vagy aránytalanul nagy erőfeszítést igényelne. Ilyen esetekben az adatkezelőnek megfelelő intézkedéseket kell hoznia – az információk nyilvánosan elérhetővé tételét is ideértve – az érintett jogainak, szabadságainak és jogos érdekeinek védelme érdekében;
31. az adat megszerzését vagy közlését kifejezetten előírja az adatkezelőre alkalmazandó uniós vagy tagállami jog, amely az érintett jogos érdekeinek védelmét szolgáló megfelelő intézkedésekről rendelkezik; vagy
32. a személyes adatoknak valamely uniós vagy tagállami jogban előírt szakmai titoktartási kötelezettség alapján, ideértve a jogszabályon alapuló titoktartási kötelezettséget is, bizalmasnak kell maradnia.
    * 1. Ha az Egyetem a személyes adatokon a megszerzésük céljától eltérő célból további adatkezelést kíván végezni, a további adatkezelést megelőzően tájékoztatja az érintettet erről az eltérő célról és minden releváns kiegészítő információról.
      2. Az Egyetem minden tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújt.
    1. **Hozzáférési jog**
       1. Az érintett kérelmére az Egyetem tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít a részére:
33. az adatkezelés céljai;
34. az érintett személyes adatok kategóriái;
35. azon címzettek vagy címzettek kategóriái, akikkel, illetve amelyekkel a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
36. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
37. az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
38. valamely felügyeleti hatósághoz címzett panasz benyújtásának, illetve bírósági eljárás megindításának joga;
39. ha az adatokat nem az érintettől gyűjtötte, a forrásukra vonatkozó minden elérhető információ;
40. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

8.2.2. Az Egyetem kérelemre köteles az adatkezelés tárgyát képező személyes adatok másolatát az érintett rendelkezésére bocsátani. Az érintett által kért további másolatokért az Egyetem ésszerű – a felmerült költségeivel arányos – mértékű díj felszámításra jogosult. A díj mértékéről, számításának módjáról a gazdasági főigazgató rendelkezik. Ha az érintett elektronikus úton nyújtotta be a kérelmet, az információk széles körben használt elektronikus formátumban kerülnek rendelkezésre bocsátásra, kivéve, ha az érintett másként kéri. A személyes adatok rendelkezésre bocsátása nem érintheti hátrányosan mások jogait és szabadságait.

* 1. **Személyes adatok helyesbítéséhez való jog**
     1. Az érintett jogosult arra, hogy kérésére az Egyetem indokolatlan késedelem nélkül helyesbítse, vagy kiegészítse a rá vonatkozó pontatlan vagy hiányos személyes adatokat.
     2. Az Egyetem az érintettel történő kapcsolatfelvétel során lehetőség szerint egyezteti az érintett személyes adatait.
     3. Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását. Az Egyetem csak így tudja megítélni azt, hogy az új adat valós-e, és ha igen, akkor módosíthatja-e a régit. Amennyiben nem egyértelmű, hogy a kezelt adat helyes-e vagy pontos-e, akkor az Egyetem az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az Egyetem a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az Egyetem az érintettet értesíti.
     4. A személyes adatok egyeztetése kizárólag biztonságos kommunikációs csatornán keresztül történhet.
  2. **Személyes adatok törléséhez való jog (elfeledtetéshez való jog)**
     1. Az érintett jogosult arra, hogy kérésére az Egyetem indokolatlan késedelem nélkül törölje a rá vonatkozó személyes adatokat, az Egyetem pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az érintett tiltakozik a közvetlen üzletszerzés céljából történő adatkezelés ellen;
4. a személyes adatokat jogellenesen kezelték;
5. a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.
   * 1. Ha az Egyetem a jogszerűen nyilvánosságra hozott személyes adatot az 1.4.1. pontban foglaltakra tekintettel törli, az elérhető technológia és a megvalósítás költségeinek figyelembevételével minden észszerű és elvárható intézkedést megtesz – ideértve technikai intézkedéseket – annak érdekében, hogy tájékoztassa az adatot kezelő további adatkezelőket, hogy az érintett kérelme alapján a szóban forgó személyes adatokra mutató linket vagy e személyes adat másolatát, illetve másodpéldányát törölni szükséges.
     2. Az 1.4.1. és 1.4.2. bekezdés nem alkalmazandó, amennyiben az adatkezelés szükséges:
7. a véleménynyilvánítás szabadságához és a tájékozódáshoz való jog gyakorlása céljából;
8. a személyes adatok kezelését előíró, az Egyetemre alkalmazandó uniós vagy tagállami jog szerinti kötelezettség teljesítése, illetve közérdekből végzett feladat végrehajtása céljából;
9. a népegészségügy területét érintő közérdek alapján;
10. a közérdekű archiválás céljából, tudományos és történelmi kutatási célból vagy statisztikai célból, amennyiben a törlés valószínűsíthetően lehetetlenné tenné vagy komolyan veszélyeztetné ezt az adatkezelést; vagy
11. jogi igények előterjesztéséhez, érvényesítéséhez, illetve védelméhez.
    * 1. Az adatok törlése véglegesen és visszaállíthatatlanul történik. Az Egyetem a törlést úgy hajtja végre, hogy a Szabályzatban foglaltak szerint azt később igazolni tudja. A papír alapú személyes adatok törlése iratmegsemmisítő gép alkalmazásával történik. Személyes adatot tartalmazó okirat, vagy tárgy megsemmisítésére kizárólag olyan módon kerül sor, amely lehetetlenné teszi, hogy bármilyen módszerrel a személyes adat az adathordozóból újból előállítható legyen.
    1. **Tiltakozási jog a személyes adatok kezelése ellen**
       1. Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen amennyiben az adatkezelés:
12. a közérdekű, az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;
13. az adatkezelő vagy egy harmadik fél jogos érdekeinek érvényesítéséhez szükséges, ideértve az említett rendelkezéseken alapuló profilalkotást is.

Ilyen esetben az Egyetem a személyes adatokat nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* + 1. Amennyiben a személyes adatok kezelésére közvetlen üzletszerzés érdekében kerül sor, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.
  1. **Az adatkezelés korlátozásához való jog**
     1. Az érintett jogosult arra, hogy kérésére az Egyetem korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.
   * 1. Ha az adatkezelés korlátozás alá esik, az ilyen személyes adatokat a tárolás kivételével csak:
5. az érintett hozzájárulásával;
6. jogi igények előterjesztéséhez, érvényesítéséhez vagy védelméhez;
7. más természetes vagy jogi személy jogainak védelme érdekében; vagy
8. az Unió, illetve valamely tagállam fontos közérdekéből lehet kezelni.
   * 1. Az adatkezelés korlátozásának feloldásáról az érintettet előzetesen tájékoztatja az Egyetem.
   1. **Adathordozhatósághoz való jog**
      1. Az érintett jogosult arra, hogy a rá vonatkozó, az általa az Egyetem rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az adatkezelő, ha:
9. az adatkezelés hozzájáruláson vagy szerződésen alapul; és
10. az adatkezelés automatizált módon történik.
    * 1. Az érintett jogosult kérni, hogy a személyes adatait az Egyetem közvetlenül egy másik adatkezelőnek küldje meg.

# Az érintettek jogorvoslathoz való joga

* 1. Az érintett bármilyen, a személyes adatai kezelésével kapcsolatos kérdéssel, észrevétellel, kérelemmel, panasszal az Egyetemhez fordulhat a jog@uni-obuda.hu e-mail címen vagy postai úton, illetve személyesen az Egyetem mindenkori székhelyén. Ilyen esetben az Egyetem az ügyet legfeljebb 30 napon belül kivizsgálja, és tájékoztatja az érintettet a vizsgálat eredményéről.
  2. Az előző pontban rögzítetteken felül a Nemzeti Adatvédelmi és Információszabadság Hatóságnál (a továbbiakban: „**Hatóság**”) az Egyetemmel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve, hogy a tájékoztatáshoz, hozzáféréshez, helyesbítéshez, korlátozáshoz, törléshez, jogorvoslathoz való jogainak érvényesítését az Egyetem korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóságnál (NAIH)

Postacím: 1363 Budapest, Pf. 9.

Cím: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: http://naih.hu

* 1. A 2.1. és 2.2. pontokban rögzítetteken felül, a bírósági jogorvoslathoz való jogának érvényesítése érdekében az érintett bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli. A per – az érintett választása szerint – az érintett lakóhelye vagy tartózkodási helye, vagy az adatkezelő székhelye szerinti törvényszék előtt is megindítható.

# A személyes adatok kezelésével kapcsolatos jogok érvényesítése az érintett halálát követően

* 1. Az érintett halálát követő öt éven belül a hozzáféréshez, helyesbítéshez, törléshez, az adatkezelés korlátozásához és tiltakozáshoz való jogát az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni.
  2. Ha az érintett nem tett a 3.1. pontnak megfelelő jognyilatkozatot, a Polgári Törvénykönyv szerinti közeli hozzátartozója jogosult a helyesbítéshez és tiltakozáshoz, valamint - ha az adatkezelés már az érintett életében is jogellenes volt, vagy az adatkezelés célja az érintett halálával megszűnt - a törléshez és az adatkezelés korlátozásához való jogokat érvényesíteni az érintett halálát követő öt éven belül. Az érintett jogainak jelen pont szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.
  3. Az érintett jogait a jelen pont alapján érvényesítő személyt e jogok érvényesítése - így különösen az Egyetemmel szembeni, valamint a Hatóság, illetve bíróság előtti eljárás - során az érintett részére megállapított jogok illetik és kötelezettségek terhelik.
  4. Az érintett jogait jelen pont alapján érvényesítő személy az érintett halálának tényét és idejét halotti anyakönyvi kivonattal vagy bírósági határozattal, valamint saját személyazonosságát és hozzátartozói minőségét közokirattal igazolja.